Author: Ane Hallas Bjerg

Information om
Specialundervisning for Voksne
For dig som har Indlæringsvanskeligheder
Indlæringsvanskeligheder

Specialundervisning for voksne
Specialundervisning for voksne henvender sig til dig, som har indlæringsvanskeligheder, en erhvervet hjerneskade eller en psykisk sygdom.
Denne folder fortæller om de forskellige muligheder for
undervisning, du kan få, hvis du har
indlæringsvanskeligheder.
For at sikre at du er i målgruppe og at du kan få gavn af
vores tilbud inviteres du til en
visitationssamtale, hvor dine undervisningsbehov afdækkes.

Fagoversigt

Hukommelsestræning
Målet er:
at styrke hukommelsen gennem træning i
opmærksomhed og koncentration
at lære strategier og teknikker, der kan afhjælpe problemerne
at blive introduceret til relevante hjælpemidler til hukommelsesstøtte

Dansk
Målet er:
at afdække det faglige niveau
at finde kompenserende strategier,
hjælpemidler og programmer
at udvikle færdigheder indenfor områderne:
læsning
stavning
læseforståelse, herunder ordforråd
skriftlig kommunikation
dansk grammatik

Matematik / Regning / Økonomi
Målet er:
at afdække færdigheder indenfor regning og matematik
at styrke regnefærdigheder til brug i
dagligdagen
at lære at bruge kompenserende hjælpemidler og strategier
at lære at lægge eget budget, for eksempel i et regneark

IT
Målet er:
at kunne klare sig selvstændigt i såvel privatliv som samfundsliv ved at:
lære at bruge en computer
kunne få kontakt med det offentlige
kunne anvende NemID, Netbank og
Borger.dk
lære at bruge e-mail og sociale medier
lære at søge på internettet
lære at bruge tablets (fx iPad)

Mobiltelefoni
Målet er:
at kunne benytte mobiltelefon eller smartphone til daglig kommunikation mv. ved at:
lære at ringe op
lære at sende SMS
lære at bruge kameraet
lære at benytte de mange funktioner i en smartphone, som kan gøre hverdagen lettere

Sund og let madlavning
Målet er:
at styrke livskvalitet og sundhed gennem enkle metoder:
sunde og nemme retter, der er lette at lave
teori og ernæringslære gives omkring de aktuelle fødevarer som en integreret del af madlavningen
enkle opskrifter med både tekst og billede

Ordblindeundervisning
Målet er:
at afdække faglige vanskeligheder
at finde kompenserende strategier, hjælpemidler og programmer
at udvikle færdigheder og kompenserende
strategier indenfor områderne:
læsning, læseforståelse og ordforråd
stavning
skriftlig kommunikation
dansk grammatik

Undervisningen tilpasses dine behov og du bliver
undervist på små hold med op til 6 deltagere.
Efter individuel vurdering gives eneundervisning, evt. i
hjemmet.
Undervisningen tilrettelægges for maksimum ½ år ad
gangen.
Antal lektioner pr. uge tilrettelægges ud fra dine behov og visitators vurdering.
Evt. kørselsordning aftales med visitator.
Undervisningen foregår i vores lokaler på adressen:
Toften 600, Bygning C, 5330 Munkebo.

Kontakt
I er altid velkomne til at kontakte os for yderligere information eller aftale et besøg.
Henvendelse om undervisning kan ske til:
Sagsbehandler
Myndighedsafdelingen, Handicap & Psykiatri Ældre, Handicap og Sundhed
Kerteminde Kommune
Kultur- og Administrationscenter Munkebo Lindøalléen 51 5330 Munkebo (efter aftale) Tlf. 65 15 11 00
Træffes hverdage mellem kl. 10.00 - 12.00. Sikker post: sikkerpost-hanpsy@kerteminde.dk

#

#